
Text rozhodnutia
Súd: Krajský súd Banská Bystrica Spisová značka: 16Co/457/2016 Identifikačné číslo súdneho spisu: 6715205684 Dátum vydania rozhodnutia: 12. 10. 2017 Meno a priezvisko sudcu, VSÚ: JUDr. Ivica Hanusková ECLI: ECLI:SK:KSBB:2017:6715205684.2 Uznesenie Krajský súd v Banskej Bystrici, v senáte zloženom z predsedníčky senátu JUDr. Ivice Hanuskovej a sudcov Mgr. Štefana Baláža a JUDr. Alexandra Mojša, právnej veci žalobcu Stavebné bytové družstvo Zvolen, so sídlom Zvolen, Nográdyho 1455/24, IČO: 00 222 054, právne zastúpeného TOMÁŠ KOHÚT advokátska kancelária, s. r. o., so sídlom Zvolen, Námestie SNP 74/28, IČO: 47 235 888, proti žalovanému W. V., nar. XX. XX. XXXX, trvale bytom H., M. XXXX/X, právne zastúpenému JUDr. Mariánom Görčim, advokátom, Advokátska kancelária so sídlom Zvolen, Námestie SNP 50, v konaní o zaplatenie 3.210,45 € s príslušenstvom, o odvolaní žalovaného proti rozsudku Okresného súdu Zvolen, č. k. 15C/149/2015-107 zo dňa 31. 03. 2016, takto r o z h o d o l : Súd v y d á v a toto opravné uznesenie: Výrok rozsudku Krajského súdu v Banskej Bystrici č. k. 16Co/457/2016-144 zo dňa 20. 4. 2017, ktorým krajský súd potvrdil rozsudok okresného súdu v I. výroku o p r a v u j e tak, že správne znie: „Rozsudok okresného súdu vo výroku, ktorým žalovanému uložil povinnosť zaplatiť žalobcovi 3.145,01 € s príslušenstvom (výrok I.), p o t v r d z u j e ; vo zvyšku zostáva rozsudok okresného súdu n e d o t k n u t ý .“ V ostatných častiach zostáva rozsudok Krajského súdu v Banskej Bystrici č. k. 16Co/457/2016-144 zo dňa 20. 4. 2017 n e d o t k n u t ý . o d ô v o d n e n i e : 1. Okresný súd Zvolen postúpil Krajskému súdu v Banskej Bystrici písomné podanie žalobcu zo dňa 11. 7. 2017, ktorým sa žalobca domáhal opravy výroku rozsudku Krajského súdu v Banskej Bystrici č. k. 16Co/457/2016-144 zo dňa 20. 4. 2017, ktorým krajský súd potvrdil rozsudok okresného súdu v I. výroku, s odôvodnením, že v uvedenom výroku krajského súdu je uvedená nesprávna suma peňažného plnenia. 2. Podľa § 224 zákona č. 160/2015 Z. z. Civilného sporového poriadku (ďalej aj „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 3. Na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak (§ 378 ods. 1 CSP). 4. Vzhľadom k tomu, že pri vyhotovovaní rozsudku Krajského súdu v Banskej Bystrici č. k. 16Co/457/2016-144 zo dňa 20. 4. 2017 došlo k chybe v písaní, keď miesto toho, aby bolo vo výrokovej časti tohto rozsudku uvedené, že krajský súd potvrdzuje rozsudok okresného súdu vo výroku, ktorým žalovanému uložil povinnosť zaplatiť žalobcovi 3.145,01 € s príslušenstvom (výrok I.), bolo uvedené, že krajský súd potvrdzuje rozsudok okresného súdu vo výroku, ktorým žalovanému uložil povinnosť zaplatiť žalobcovi 2.388,78 3.145,01 € s príslušenstvom (výrok I.), krajský súd v zmysle vyššie citovaných zákonných ustanovení vykonal opravu tak, ako je uvedené vo výrokovej časti tohto uznesenia. Uvedené vyplýva aj zo zápisnice o verejnom vyhlásení rozsudku zo dňa 20. 04. 2017 (č. l. 143 spisu). 5. Toto rozhodnutie bolo prijaté senátom Krajského súdu v Banskej Bystrici ako súdu odvolacieho pomerom hlasov 3 : 0. Toto rozhodnutie bolo prijaté senátom Krajského súdu v Banskej Bystrici ako súdu odvolacieho pomerom hlasov 3 : 0. Poučenie: Proti rozhodnutiu odvolacieho súdu je prípustné dovolanie, ak to zákon v § 420 - 423 CSP pripúšťa (§ 419 CSP), v lehote 2 mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde ( § 427 ods. 2 CSP). Dovolanie môže podať strana, v ktorej neprospech bolo rozhodnutie vydané (§ 424 CSP), intervenient, ak spolu so stranou, na ktorej vystupoval, tvoril nerozlučné spoločenstvo podľa § 77 CSP (§ 425 CSP) a prokurátor, ak sa konanie začalo jeho žalobou alebo ak do konania vstúpil (§ 426 CSP). Dovolateľ musí byť v dovolacom konaní zastúpený advokátom; dovolanie a iné podania dovolateľa musia byť spísané advokátom (§ 429 ods. 1 CSP). Povinnosť podľa ods. 1 § 429 CSP neplatí za podmienok ustanovených v ods. 2 § 429 CSP. V dovolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

